ประกาศกระทรวงศึกษาธิการประกาศกระทรวงศึกษาธิการเรื่องการจัดการศึกษานอกสถานที่ตั้งของสถาบันอุดมศึกษาของรัฐพ.ศ. ๒๕๖๐[๑] อาศัยอำนาจตามความในมาตรา๕ และมาตรา ๓๑ แห่งพระราชบัญญัติการศึกษาแห่งชาติ พ.ศ. ๒๕๔๒ แก้ไขเพิ่มเติม(ฉบับที่ ๒) พ.ศ. ๒๕๔๕ และ (ฉบับที่ ๓) พ.ศ. ๒๕๕๓ รัฐมนตรีว่าการกระทรวงศึกษาธิการออกประกาศกระทรวงศึกษาธิการไว้ดังต่อไปนี้ข้อ๑ ให้ยกเลิกประกาศกระทรวงศึกษาธิการว่าด้วยการจัดการศึกษานอกสถานที่ตั้งของสถาบันอุดมศึกษาของรัฐพ.ศ. ๒๕๕๒ข้อ๒ ในประกาศกระทรวงนี้การจัดการศึกษา หมายความว่าการดำเนินการจัดการศึกษาในระดับอุดมศึกษาโดยการสอนหรือการวิจัยเพื่อให้ได้อนุปริญญาปริญญา หรือประกาศนียบัตรบัณฑิตนอกสถานที่ตั้ง หมายความว่าสถานที่จัดการศึกษาอื่นใดของสถาบันอุดมศึกษาของรัฐที่มิใช่เป็นที่ตั้งหลักของสถาบันอุดมศึกษาของรัฐและมิได้จัดตั้งตามที่พระราชบัญญัติสถาบันอุดมศึกษาของรัฐนั้นกำหนดข้อ๓ สถาบันอุดมศึกษาของรัฐจะจัดการศึกษานอกสถานที่ตั้งด้วยวิธีการเรียนการสอนในชั้นเรียนหรือวิธีการเรียนการสอนในระบบการศึกษาทางไกลทั้งหลักสูตรหรือเฉพาะบางส่วนตามที่สภาสถาบันอุดมศึกษาของรัฐกำหนดก็ได้ข้อ๔ การจัดการศึกษานอกสถานที่ตั้งของสถาบันอุดมศึกษาของรัฐต้องเป็นไปตามหลักเกณฑ์ วิธีการ และเงื่อนไข ดังต่อไปนี้(๑) ต้องมิใช่การจัดการศึกษาในหลักสูตรระดับปริญญาเอก(๒)เป็นการจัดการศึกษาในสาขาวิชาที่สอดคล้องกับความต้องการและทิศทางการพัฒนาประเทศ(๓) เป็นสาขาวิชาที่สถาบันอุดมศึกษาของรัฐมีความเชี่ยวชาญ(๔)เป็นการจัดการศึกษาในหลักสูตรเดียวกับหลักสูตรเดิมที่คณะกรรมการการอุดมศึกษาได้รับทราบและได้เปิดสอนในสถานที่ตั้งแล้วโดยมีผู้สำเร็จการศึกษาหลักสูตรดังกล่าวนั้นมาแล้วอย่างน้อยหนึ่งรุ่น และยังมีการจัดการศึกษาหลักสูตรนั้นในสถานที่ตั้งอย่างต่อเนื่อง(๕)เป็นหลักสูตรที่ได้เปิดสอนในสถานที่ตั้งที่มีผลการประเมินคุณภาพภายในระดับหลักสูตรในระดับดีขึ้นไปซึ่งประเมินโดยคณะกรรมการที่แต่งตั้งโดยสำนักงานคณะกรรมการการอุดมศึกษา(๖)เป็นหลักสูตรที่ได้เปิดสอนในสถานที่ตั้งที่มีผลการประเมินคุณภาพภายนอกระดับคณะวิชาโดยให้ใช้ผลการประเมินคุณภาพภายนอกรอบสุดท้ายของสำนักงานรับรองมาตรฐานและประเมินคุณภาพการศึกษา(องค์การมหาชน) จากสามส่วน ดังต่อไปนี้(ก) ผลการประเมินภาพรวม อยู่ในระดับดีมาก(ข) ด้านคุณภาพบัณฑิต ไม่ต่ำกว่าระดับดี(ค) ด้านการวิจัยและงานสร้างสรรค์ ไม่ต่ำกว่าระดับดี(๗)มีอาจารย์ประจำหลักสูตรและอาจารย์ผู้รับผิดชอบหลักสูตรซึ่งมีคุณวุฒิและคุณสมบัติตามเกณฑ์มาตรฐานหลักสูตรระดับอุดมศึกษาที่ใช้บังคับอยู่ในขณะนั้น(๘)จัดสิ่งสนับสนุนทางการศึกษาที่มีมาตรฐานเช่นเดียวกับการจัดการศึกษาในสถานที่ตั้ง(๙) จัดให้มีการให้คำปรึกษาทางวิชาการ การแนะแนวอาชีพการจัดบริการสวัสดิการนักศึกษาและบริการด้านอื่นให้มีมาตรฐานเช่นเดียวกับการจัดการศึกษาในสถานที่ตั้ง(๑๐) มีสภาพแวดล้อมที่เหมาะสมต่อการจัดการศึกษาระดับอุดมศึกษามีความปลอดภัยและมีสิ่งอำนวยความสะดวกอย่างเพียงพอ(๑๑) มีระบบบริหารงานบุคคล ระบบการเงินและระบบทะเบียนนักศึกษาที่เป็นระบบเดียวกับการจัดการศึกษาในสถานที่ตั้งและสามารถตรวจสอบได้(๑๒)ดำเนินการจัดการศึกษาให้มีคุณภาพและมาตรฐานครบถ้วนตามเกณฑ์มาตรฐานหลักสูตรและกรอบมาตรฐานคุณวุฒิระดับอุดมศึกษาแห่งชาติและหลักเกณฑ์ที่เกี่ยวข้องของกระทรวงศึกษาธิการโดยเน้นให้ผู้เรียนมีผลสัมฤทธิ์ตามวัตถุประสงค์ของหลักสูตรข้อ๕ ให้อธิการบดีเสนอขอความเห็นชอบการจัดการศึกษานอกสถานที่ตั้งต่อสภาสถาบันอุดมศึกษาของรัฐพร้อมด้วยเอกสารและหลักฐาน ดังต่อไปนี้(๑) โครงการจัดการศึกษานอกสถานที่ตั้งที่มีรายละเอียดตามที่กำหนดในข้อ ๔รวมทั้งรูปแบบ วิธีการ และระยะเวลาจัดการศึกษา(๒) เอกสารแสดงการเป็นผู้มีกรรมสิทธิ์ สิทธิการเช่าหรือสิทธิในการใช้ที่ดินและอาคารที่จะใช้เป็นที่จัดการเรียนการสอนไม่น้อยกว่าระยะเวลาตามที่กำหนดใน(๑) พร้อมทั้งที่ตั้งและแผนผังแสดงบริเวณและอาคาร(๓) หลักฐานตามที่กำหนดในข้อ ๔ (๔) (๕) (๖) และ (๗)ข้อ๖ เมื่อสภาสถาบันอุดมศึกษาของรัฐให้ความเห็นชอบให้จัดการศึกษานอกสถานที่ตั้งตามข้อ๕ แล้วอธิการบดีสถาบันอุดมศึกษาของรัฐต้องแจ้งให้คณะกรรมการการอุดมศึกษาทราบภายในสามสิบวันพร้อมเอกสารหลักฐานดังนี้(๑) หลักฐานตามที่กำหนดในข้อ ๕ (๑) (๒) และ (๓)(๒)หลักฐานการให้ความเห็นชอบให้จัดการศึกษานอกสถานที่ตั้งของสภาสถาบันอุดมศึกษาของรัฐสถาบันอุดมศึกษาของรัฐต้องเริ่มจัดการศึกษานอกสถานที่ตั้งภายในระยะเวลาไม่เกินวันเริ่มต้นปีการศึกษาถัดไปนับแต่วันที่ได้รับความเห็นชอบและแจ้งให้คณะกรรมการการอุดมศึกษาทราบภายในสิบห้าวันนับแต่วันที่เริ่มจัดการศึกษานอกสถานที่ตั้งในกรณีที่สถาบันอุดมศึกษาของรัฐไม่สามารถดำเนินการจัดการศึกษานอกสถานที่ตั้งได้ภายในระยะเวลาตามวรรคสองให้เสนอสภาสถาบันอุดมศึกษาของรัฐให้ความเห็นชอบขยายระยะเวลาการจัดการศึกษา โดยให้กระทำได้ไม่เกินสองครั้งครั้งละหนึ่งภาคการศึกษา แล้วเสนอคณะกรรมการการอุดมศึกษาเพื่อทราบข้อ๗ สถาบันอุดมศึกษาของรัฐที่ประสงค์จะเปลี่ยนแปลงสถานที่จัดการศึกษานอกสถานที่ตั้งให้เสนอสภาสถาบันอุดมศึกษาของรัฐให้ความเห็นชอบแล้วแจ้งคณะกรรมการการอุดมศึกษาเพื่อทราบภายในสามสิบวันพร้อมแนบเอกสารและหลักฐานตามที่กำหนดในข้อ ๕ และให้นำหลักเกณฑ์ วิธีการ และเงื่อนไขตามที่กำหนดในข้อ๔ และข้อ ๖ มาใช้บังคับโดยอนุโลมข้อ๘ สถาบันอุดมศึกษาของรัฐที่จัดการศึกษานอกสถานที่ตั้งต้องรายงานผลการจัดการศึกษานอกสถานที่ตั้งและรายชื่อนักศึกษาต่อสภาสถาบันอุดมศึกษาของรัฐและสำนักงานคณะกรรมการการอุดมศึกษาตามแบบรายงานผลการจัดการศึกษานอกสถานที่ตั้งที่คณะกรรมการการอุดมศึกษากำหนดภายในหกสิบวันนับแต่วันที่สิ้นสุดปีการศึกษาและต้องเปิดเผยรายงานผลการจัดการศึกษานอกสถานที่ตั้งต่อสาธารณชนเมื่อสำนักงานคณะกรรมการการอุดมศึกษาได้รับรายงานผลการจัดการศึกษานอกสถานที่ตั้งและรายชื่อนักศึกษาตามวรรคหนึ่งแล้วให้ดำเนินการตรวจสอบและประเมินการจัดการศึกษาตามวิธีการและระยะเวลาที่คณะกรรมการการอุดมศึกษากำหนดแล้วรายงานผลการตรวจสอบและประเมินการจัดการศึกษาต่อคณะกรรมการการอุดมศึกษาหากผลการตรวจสอบและประเมินการจัดการศึกษาไม่เป็นไปตามหลักเกณฑ์ วิธีการและเงื่อนไขตามที่ได้รับอนุญาตตามประกาศกระทรวงนี้ให้เสนอคณะกรรมการการอุดมศึกษาพิจารณาให้ยุติการจัดการศึกษานอกสถานที่ตั้งในกรณีที่คณะกรรมการการอุดมศึกษาให้ยุติจัดการศึกษานอกสถานที่ตั้งในหลักสูตรใดของสถาบันอุดมศึกษาของรัฐตามวรรคสองคณะกรรมการการอุดมศึกษาจะกำหนดให้สถาบันอุดมศึกษาของรัฐปฏิบัติตามเงื่อนไขอย่างหนึ่งอย่างใดเท่าที่จำเป็นก็ได้ข้อ๙ สถาบันอุดมศึกษาของรัฐที่ประสงค์จะเลิกการจัดการศึกษานอกสถานที่ตั้งให้เสนอสภาสถาบันอุดมศึกษาของรัฐให้ความเห็นชอบแล้วให้ทำเป็นหนังสือยื่นต่อสำนักงานคณะกรรมการการอุดมศึกษาพร้อมทั้งเหตุผลความจำเป็นที่จะต้องเลิกการจัดการศึกษานอกสถานที่ตั้งและแผนการจัดการศึกษาของนักศึกษาที่เหลืออยู่ก่อนสิ้นปีการศึกษาไม่น้อยกว่าสามเดือนเมื่อได้รับความเห็นชอบจากสภาสถาบันอุดมศึกษาของรัฐแล้วจึงจะเลิกการจัดการศึกษานอกสถานที่ตั้งได้ในกรณีที่สภาสถาบันอุดมศึกษาของรัฐให้ความเห็นชอบให้เลิกการจัดการศึกษานอกสถานที่ตั้งในหลักสูตรใดของสถาบันอุดมศึกษาตามวรรคหนึ่งคณะกรรมการการอุดมศึกษาจะกำหนดให้สถาบันอุดมศึกษาของรัฐปฏิบัติตามเงื่อนไขอย่างหนึ่งอย่างใดเท่าที่จำเป็นก็ได้ข้อ๑๐ สถาบันอุดมศึกษาของรัฐที่จัดการศึกษานอกสถานที่ตั้งอยู่ในวันก่อนวันที่ประกาศกระทรวงนี้ใช้บังคับให้ดำเนินการจัดการศึกษานอกสถานที่ตั้งได้ต่อไปสำหรับหลักสูตรที่มีผลการประเมินในระดับผ่านจากการตรวจประเมินการจัดการศึกษานอกสถานที่ตั้งของสำนักงานคณะกรรมการการอุดมศึกษาโดยให้จัดการศึกษานอกสถานที่ตั้งได้เป็นระยะเวลาห้าปีนับแต่วันที่คณะกรรมการการอุดมศึกษามีมติรับทราบผลการประเมินในระดับผ่านของหลักสูตรนั้นข้อ๑๑ สถาบันอุดมศึกษาของรัฐที่จัดการศึกษานอกสถานที่ตั้งอยู่ในวันก่อนวันที่ประกาศกระทรวงนี้ใช้บังคับโดยอยู่ระหว่างการปรับปรุงการจัดการศึกษานอกสถานที่ตั้งจากการตรวจประเมินการจัดการศึกษานอกสถานที่ตั้งของสำนักงานคณะกรรมการการอุดมศึกษาให้จัดการศึกษานอกสถานที่ตั้งได้ต่อไปพลางก่อน เมื่อได้ปรับปรุงการจัดการศึกษานอกสถานที่ตั้งสำหรับหลักสูตรนั้นแล้วให้สำนักงานคณะกรรมการการอุดมศึกษาตรวจประเมินการจัดการศึกษานอกสถานที่ตั้งของสถาบันอุดมศึกษานั้นอีกครั้งหนึ่งหากมีผลการประเมินในระดับผ่านให้จัดการศึกษานอกสถานที่ตั้งได้เป็นระยะเวลาห้าปีนับแต่วันที่คณะกรรมการการอุดมศึกษามีมติรับทราบผลการประเมินในระดับผ่านของหลักสูตรนั้นในกรณีที่สถาบันอุดมศึกษาของรัฐไม่ปรับปรุงการจัดการศึกษานอกสถานที่ตั้งภายในระยะเวลาหนึ่งภาคการศึกษานับแต่วันที่ได้รับหนังสือแจ้งผลการประเมินจากสำนักงานคณะกรรมการการอุดมศึกษาหรือไม่ผ่านการประเมินการจัดการศึกษานอกสถานที่ตั้งตามวรรคหนึ่งให้สำนักงานคณะกรรมการการอุดมศึกษาเสนอคณะกรรมการการอุดมศึกษาพิจารณาให้ยุติการจัดการศึกษานอกสถานที่ตั้งของสภาสถาบันอุดมศึกษาของรัฐนั้นต่อไปและให้นำความในวรรคสามของข้อ ๘ มาใช้บังคับโดยอนุโลมข้อ๑๒ สถาบันอุดมศึกษาของรัฐที่จัดการศึกษานอกสถานที่ตั้งอยู่ในวันก่อนวันที่ประกาศกระทรวงนี้ใช้บังคับโดยยังไม่ได้รับการตรวจประเมินการจัดการศึกษานอกสถานที่ตั้งของสำนักงานคณะกรรมการการอุดมศึกษาให้จัดการศึกษานอกสถานที่ตั้งได้ต่อไปพลางก่อนและให้สำนักงานคณะกรรมการการอุดมศึกษาตรวจประเมินการจัดการศึกษานอกสถานที่ตั้งของสถาบันอุดมศึกษานั้นหากมีผลการประเมินในระดับผ่านให้จัดการศึกษานอกสถานที่ตั้งสำหรับหลักสูตรนั้นได้เป็นระยะเวลาห้าปีนับแต่วันที่คณะกรรมการการอุดมศึกษามีมติรับทราบผลการประเมินในระดับผ่านของหลักสูตรนั้นในกรณีที่มีผลการประเมินในระดับต้องปรับปรุงเมื่อได้ปรับปรุงการจัดการศึกษานอกสถานที่ตั้งสำหรับหลักสูตรนั้นแล้วให้สำนักงานคณะกรรมการการอุดมศึกษาตรวจประเมินการจัดการศึกษานอกสถานที่ตั้งของสถาบันอุดมศึกษาของรัฐนั้นอีกครั้งหนึ่งหากมีผลการประเมินในระดับผ่าน ให้จัดการศึกษานอกสถานที่ตั้งได้เป็นระยะเวลาห้าปีนับแต่วันที่คณะกรรมการการอุดมศึกษามีมติรับทราบผลการประเมินในระดับผ่านของหลักสูตรนั้นในกรณีที่สถาบันอุดมศึกษาของรัฐไม่ปรับปรุงการจัดการศึกษานอกสถานที่ตั้งภายในระยะเวลาหนึ่งภาคการศึกษานับแต่วันที่ได้รับหนังสือแจ้งผลการประเมินจากสำนักงานคณะกรรมการการอุดมศึกษาหรือไม่ผ่านการประเมินการจัดการศึกษานอกสถานที่ตั้งตามวรรคหนึ่งหรือวรรคสองให้สำนักงานคณะกรรมการการอุดมศึกษาเสนอคณะกรรมการการอุดมศึกษาพิจารณาให้ยุติการจัดการศึกษานอกสถานที่ตั้งของสภาสถาบันอุดมศึกษาของรัฐนั้นต่อไปและให้นำความในวรรคสามของข้อ ๘ มาใช้บังคับโดยอนุโลมข้อ๑๓ การตรวจประเมินการจัดการศึกษานอกสถานที่ตั้งของสำนักงานคณะกรรมการการอุดมศึกษาตามข้อ๑๑ และข้อ ๑๒ ให้ตรวจประเมินการจัดการศึกษานอกสถานที่ตั้งตามหลักเกณฑ์ วิธีการ และเงื่อนไขตามประกาศกระทรวงศึกษาธิการว่าด้วยการจัดการศึกษานอกสถานที่ตั้งของสถาบันอุดมศึกษาของรัฐ พ.ศ. ๒๕๕๒ความในข้อ๘มิให้นำมาใช้บังคับแก่การจัดการศึกษานอกสถานที่ตั้งของสถาบันอุดมศึกษาของรัฐที่มีผลการประเมินการจัดการศึกษานอกสถานที่ตั้งในระดับผ่านตามข้อ๑๐ ข้อ ๑๑ และข้อ ๑๒ประกาศ ณ วันที่ ๙สิงหาคม พ.ศ. ๒๕๖๐ธีระเกียรติ เจริญเศรษฐศิลป์รัฐมนตรีว่าการกระทรวงศึกษาธิการ[เอกสารแนบท้าย]๑. คำขอเปลี่ยนแปลงสถานที่จัดการศึกษานอกสถานที่ตั้งของสถาบันอุดมศึกษาของรัฐ(ดูข้อมูลจากภาพกฎหมาย)ภวรรณตรี/จัดทำ๕ ตุลาคม ๒๕๖๐ปุณิกา/ตรวจ๕ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๔๐ ง/หน้า ๒๒/๒๘ กันยายน ๒๕๖๐